Több kézi számítógép fogyott
2002 harmadik negyedévében több kézi számítógépet értékesítettek, mint tavaly ilyenkor, s a Palm továbbra is õrzi piacvezetõ pozícióját - derül ki a Dataquest felmérésébõl.
A Dataquest adatai szerint 2002 harmadik negyedévében világszerte összesen 2,64 millió darab kézi számítógépet értékesítettek a gyártók, míg egy évvel korábban  2,62 millió darab tenyérgép kelt el. A Palm cég 2001 harmadik negyedévében a világpiac 28,8 százalékát tudhatta magáénak, azonban az idei év harmadik negyedévére részesedését 30,6 százalékra tudta feltornászni. Bár a vállalat részesedése már nem olyan jelentõs, mint valaha, még mindig több mint kétszer annyi zsebkomputert értékesített, mint a második helyen álló Hewlett-Packard, amely részesedését 12,1-rõl 14,4 százalékosra bõvítette ki.

A HP nyomában a Sony lohol, amely az eladások 13 százalékát tudta megkaparintani, míg egy évvel korábban csupán 3,5 százalékot volt képes elérni. Ez a Dataquest elemzõi szerint annak köszönhetõ, hogy a vállalat szinte minden hónapban bemutatott egy új PDA-t. Az amerikai kéziszámítógép-piacon 2002 harmadik negyedévében összesen 1,28 millió darab PDA került eladásra, s az eladott gépek 39,4 százalékát a Palm gyártotta. A piac nagy vesztese a Handspring, amelynek tavalyi 22,5 százalékos részesedése az idei év harmadik negyedévére 6,2 százalékra esett vissza. A Microsoft tenyérgépes operációs rendszere a Dataquest adatai szerint az idén eladott kézi számítógépek több mint 30 százalékán fut, ám folyamatosan növekedik piaci jelenléte. Bár a Palm, Handspring és Sony PDA-kon futó Palm OS továbbra is domináns operációs rendszer, az elemzõk arra számítanak, hogy az olcsóbb Pocket PC-alapú eszközök év végi megjelenését követõen a két operációs rendszer aránya valamelyest kiegyenlítõdik majd.
negyedév számítógép Handspring Palm OS Dataquest Palm